Euroopa Liidu Teataja L 151 , 26/06/1996 Lk 0006 - 0008



Komisjoni määrus (EÜ) nr 1140/96, 25. juuni 1996, millega muudetakse III lisa nõukogu määruses (EMÜ) nr 2377/90, milles sätestatakse ühenduse menetlus veterinaarravimijääkide piirnormide kehtestamiseks loomses toidus (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 1990. aasta määrust (EMÜ) nr 2377/90, milles sätestatakse ühenduse menetlus veterinaarravimijääkide piirnormide kehtestamiseks loomses toidus, [1] viimati muudetud komisjoni määrusega (EÜ) nr 282/96, [2] eriti selle artikleid 6, 7 ja 8, ning arvestades, et: vastavalt määrusele (EMÜ) nr 2377/90 tuleb jääkide piirnormid kehtestada järk-järgult kõikide farmakoloogiliste toimeainete suhtes, mida kasutatakse ühenduses toiduloomadele manustamiseks ettenähtud veterinaarravimites; jääkide piirnormid tuleks kehtestada alles pärast seda, kui veterinaarravimite komitee on kontrollinud kogu asjakohast teavet kõnealuste toimeainete jääkide ohutuse kohta loomse toidu tarbijale ja nende jääkide mõju toiduainete tööstuslikule töötlemisele; loomses toidus leiduvate veterinaarravimijääkide piirnormide kehtestamisel on vaja täpsustada loomaliigid, mille puhul jäägid võivad esineda, samuti lubatud määrad nendelt loomadelt saadud söödavas koes (sihtkude), kellele on manustatud ravimeid, ja jääkide laad, mis on oluline jääkide kontrollimiseks (markerjääk); jääkide kontrollimiseks vastavalt ühenduse õigusaktidele tuleks üldiselt kehtestada jääkide piirnormid maksa või neeru sihtkoes; maks ja neerud eemaldatakse sageli rümbast rahvusvahelise kaubanduse puhul ja seepärast tuleks kehtestada jääkide piirnormid ka rasv- või lihaskoes; munalindudele, piimaloomadele või mesilastele ettenähtud veterinaarravimite puhul tuleb kehtestada jääkide piirnormid ka munades, piimas või mees; teadusuuringute lõpuleviimiseks tuleks asametifos, streptomütsiin, dihüdrostreptomütsiin, gentamütsiin ja neomütsiin lisada määruse (EMÜ) nr 2377/90 III lisasse; enne käesoleva määruse jõustumist tuleks kehtestada 60päevane ajavahemik, et liikmesriigid saaksid käesoleva määruse sätete arvestamiseks teha kõik vajalikud kohandused kõnealuste veterinaarravimite müügilubadesse, mis on antud vastavalt nõukogu direktiivile 81/851/EMÜ, [3] viimati muudetud direktiiviga 93/40/EMÜ [4]; käesolevas otsuses ettenähtud meetmed on kooskõlas veterinaarravimisektori tehniliste tõkete kõrvaldamist käsitlevate direktiivide tehnika arenguga kohandamise komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2377/90 III lisa muudetakse vastavalt käesoleva määruse lisale. Artikkel 2 Käesolev määrus jõustub kuuekümnendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 25. juuni 1996 Komisjoni nimel komisjoni liige Martin Bangemann [1] EÜT L 224, 18.8.1990, lk 1. [2] EÜT L 37, 15.2.1996, lk 9. [3] EÜT L 317, 6.11.1981, lk 1. [4] EÜT L 214, 24.8.1993, lk 31. -------------------------------------------------- LISA A. III lisa muudetakse järgmiselt. 1. Antibakteriaalsed ained 1.2. Antibiootikumid 1.2.5. Aminoglükosiidid "Farmakoloogilised toimeained | Markerjääk | Loomaliik | Jääkide piirnormid | Sihtkoed | Muud sätted | 1.2.5.2Streptomütsiin | Streptomütsiin | Veised, lambad, sead, | 1000 μg/kg | Neer | Ajutised jääkide piirnormid kaotavad kehtivuse 1. juunil 2000 | kodulinnud | 500 μg/kg | Lihaskude, maks, rasvkude | Veised, lambad | 200 μg/kg | Piim | 1.2.5.3Dihüdrostreptomütsiin | Dihüdrostreptomütsiin | Veised, lambad, sead, | 1000 μg/kg | Neer | Ajutised jääkide piirnormid kaotavad kehtivuse 1. juunil 2000 | kodulinnud | 500 μg/kg | Lihaskude, maks, rasvkude | Veised, lambad | 200 μg/kg | Piim | 1.2.5.4Gentamütsiin | Gentamütsiin | Veised, sead | 1000 μg/kg | Neer | Ajutised jääkide piirnormid kaotavad kehtivuse 1. juunil 2000 | 200 μg/kg | Maks | 100 μg/kg | Lihas- ja rasvkude | Veised | 100 μg/kg | Piim | 1.2.5.5Neomütsiin(k.a framütsetiin) | Neomütsiin | Veised, lambad, kitsed, | 5000 μg/kg | Neer | Ajutised jääkide piirnormid kaotavad kehtivuse 1. juunil 2000 | sead, kanad, kalkunid, pardid | 500 μg/kg | Lihaskude, maks, rasvkude | Veised, lambad, kitsed | 500 μg/kg | Piim | Kanad | 500 μg/kg | Munad" | 2. Antiparasiitikumid 2.2. Ektoparasiitide vastased ained 2.2.2. Fosfaatorgaanilised ühendid "Farmakoloogilised toimeained | Markerjääk | Loomaliik | Jääkide piirnormid | Sihtkoed | Muud sätted | 2.2.2.1.Asametifos | Asametifos | Lõhelased | 100 μg/kg | Lihaskude ja nahk loomulikus proportsioonis | Ajutised jääkide piirnormid kaotavad kehtivuse 1. juunil 1997" | --------------------------------------------------